
CONCLUZIE: 


e Consolidarea şi perfecţionarea activităţii în 
domeniul securității sănătăţii publice şi secu- 
rității sanitare pe baza solidarităţii sociale tre- 


buie să asigure respectarea politicilor UE şi 
îmbunătăţirea permanentă a Stării de sănătate 
a populaţiei statelor membre. 


La nivelul Uniunii Europene, sănătatea publică a 
constituit şi constituie o politică importantă a tuturor 
statelor membre. Tendinţa actuală este de implicare a 
statelor membre într-o cultură a asigurării stării de să- 
nătate şi securitate sanitară a populației din arealul 
UE. 

Preocupări privind sănătatea populaţiei, în 
statele membre ale Uniunii Europene, au existat încă 
de la înființarea Comunităţii Economice Europene, 
prin Tratatul de la Roma din 1957, ca prim organism 
ce a stat la baza formării ulterioare a Uniunii Euro- 
pene, odată cu semnarea Tratatului de la Maastricht 
din anul 1991. Astfel, prin titlul III, „Politica socială”, 
al Tratatului de la Roma sunt stipulate competențele 
CEE privind igiena muncii, ca parte a politicilor soci- 
ale de sănătate, aceste competenţe fiind sporite ulte- 
rior, odată cu formarea Uniunii Europene prin Trata- 
tul de la Maastricht lărgind câmpul de acţiune al 
Uniunii şi în domeniul cooperării internaționale pri- 
vind sănătatea publică. Prin Tratatul de la Amsterdam 
se imprimă o nouă direcție acţiunii comunitare prin 


orientarea spre prevenirea bolilor şi afecțiunilor uma- 
ne, precum şi spre cauzele ce pun în pericol sănătatea 
umană. 

Ideea de bază de la care s-a pornit în lărgirea 
competenţelor Uniunii Europene privind sănătatea şi 
formularea politicilor de sănătate la nivelul organi- 
zaţiei este aceea de înrădăcinare a sistemelor de sănă- 
tate din fiecare stat membru în tradiţiile politice, 
istorice, culturale şi socio-economice specifice, astfel 
că organizarea lor — la fel ca cea a resurselor finan- 
ciare şi umane care sunt alocate — variază conside- 
rabil în statele membre, de la unul la altul, dar trebuie 
să asigure securitatea sănătății publice. 

Pentru cunoaşterea detaliată a sistemelor de să- 
nătate din statele membre, s-a luat măsura elaborării, 
de către Direcţia generală de studii a Parlamentului 
European, a unor studii comparative realizate pe baza 
raportului privind sănătatea, prezentat Parlamentului 
European de către autoritățile fiecărui stat membrul. 

Pe baza acestor studii s-a desprins concluzia 
existenţei a două forme de organizare națională a sis- 


2 


COLOCVIU STRATEGIC Nr. 10, 2009 


temelor de sănătate în UE: sistemele de sănătate 
finanțate prin impozite (de o factură mai nouă) şi cel 
care răspunde asigurării sociale (sistemul tradițional), 
cu cazurile de securitate socială eventual indepen- 
dente de stat. 

Între cele două categorii de sisteme de sănătate 
există o opoziție fundamentală contrastantă, sistemul 
bazat pe finanțarea prin impozit fiind unul deschis 
concurenței interne, în vederea diversificării ofertei şi 
a creşterii puterii de cumpărare, în timp ce, în 
opoziție, în sistemul tradițional finanțat prin asigurări 
sociale, cazurile de boală sunt angajate în procesul de 
fuziune şi se supun controlului costurilor mărite, 
control exercitat de guvernarea centrală. 

Statele membre ale UE se confruntă cu o defici- 
ență comună şi anume asigurarea serviciilor de sănă- 
tate în mod echitabil, eficient şi la o înaltă calitate cu 
un cost rezonabil, în timp ce volumul prestațiilor a 
început să depăşească resursele. Cererea privind 
asigurarea sănătății în Europa a crescut în raport cu 
îmbătrânirea populației şi sporirea tot mai mare a 
numărului populației. Combinarea evoluției demogra- 
fice cu progresul tehnologiilor conduce la creşterea 
costurilor privind prestațiile în sănătate. 

Sistemele de sănătate trebuie, însă, să facă față 
creşterii costurilor datorită creşterii cererii în raport 
cu reducerea bazei materiale, precum şi a modificării 
permanente a legislației, fapt ce face ca „relațiile juri- 
dice care se nasc, se modifică şi se sting în legătură 
cu acoperirea unor riscuri sociale”?, similare riscului 
de îmbolnăvire, să genereze costuri suplimentare. În 
acelaşi timp, este din ce în ce mai dificil să se elabo- 
reze şi să se pună în practică politici de sănătate care 
să beneficieze de acordul şi consimțământul majo- 
rității populaţiei. Prevenirea bolilor şi promovarea 
sănătăţii prezintă un interes crescut pentru Uniunea 
Europeană datorită avansării medicinii clinice care 
favorizează o utilizare mai eficientă a resurselor. 

Statele membre folosesc strategii diferite pentru 
a răspunde deficienţelor şi oportunităţilor, strategii ce 
depind de cadrul organizațional care defineşte moda- 
lităţile de finanțare şi prestațiile de servicii de sănă- 
tate. Fiecare sistem posedă propriile atuuri şi slăbi- 
ciuni şi nici unul nu furnizează o soluţie pe deplin 
satisfăcătoare. Statele membre au fiecare în parte câte 
ceva de învăţat de la celelalte state. 

Primul pas gândit de Uniunea Europeană pentru 
îmbunătăţirea sistemelor de sănătate din statele mem- 
bre se referă la armonizarea dispoziţiilor legislative şi 
reglementărilor din aceste state (art.129 din Tratatul 
Uniunii Europene). 


Îmbunătăţirea securității sănătăţii publice presu- 
pune realizarea unui echilibru social care să garanteze 
starea de sănătate a unei comunităţi. Pentru a se 
asigura o comparabilitate a datelor despre sănătate, 
colectate din statele membre, a fost necesară o 
uniformizare a metodelor de colectare şi interpretare. 

Organismul european însărcinat cu colectarea şi 
prelucrarea datelor la nivelul Uniunii Europene este 
OCDE (prin baza de date Eco-Sante). 

Se observă astfel, că la nivelul Uniunii Europene 
s-a înțeles nevoia ca fiecare stat membru să aibă 
propriul sistem bazat pe realitățile proprii economice, 
sociale, culturale, politice, demografice, încercându- 
se doar emiterea unor direcții unitare spre care să 
conveargă aceste sisteme prin acumularea experienței 
celorlalte state membre şi aplicarea în propriul sistem 
a direcțiilor care i se potrivesc. De aceea, ar fi necesar 
ca starea sistemului de securitatea sănătăţii să-şi arate 
eficiența în asigurarea sănătății populației. 

Baza legală a politicilor Uniunii Europene 
poate fi structurată, în funcţie de conţinutul şi impor- 
tanța acesteia, în legislație principală, legislaţie se- 
cundară, comunicări şi suplimente legislative”. 

Legislaţia principală cuprinde tratatele Uniunii şi 
Constituţia acesteia. 

Legislaţia secundară cuprinde regulamente, di- 
rective, decizii, alte acte normative, precum şi acor- 
duri internaționale între statele membre sau cu alte 
state care nu sunt membre. 

Comunicările se referă la rezumate ale hotărâri- 
lor Curţii de Justiţie şi Tribunalului de Primă Instanță, 
procese-verbale ale reuniunilor parlamentare, rapoar- 
te ale Curții de Conturi etc. 

Baza legală privind sănătatea publică este în sar- 
cina Consiliului pentru ocuparea forței de muncă, 
politici sociale, sănătate şi protecția consumatorului şi 
cuprinde atât legislație primară (principală), de genul 
prevederilor din tratatele UE la capitolele „sănătate 
publică” sau „protecție socială”, cât şi legislaţie se- 
cundară incluzând regulamente, directive, decizii şi 
alte acte referitoare la sănătatea publică. Toate aces- 
tea pot fi consultate cu uşurinţă, de către publicul 
interesat, pe portalul UE privind sănătatea „Health- 
EU” sau în Jurnalul Oficial al Uniunii Europene. 

La baza legislaţiei privind sănătatea în Uniunea 
Europeană se află art.129 din Tratatul de înființare 
al Uniunii Europene, conform căruia „Comunitatea 
contribuie la asigurarea unui nivel înalt de ocrotire a 
sănătății umane, încurajând cooperarea dintre statele 
membre şi, dacă este necesar, sprijinind acțiunile 
lor. Acţiunea Comunităţii se referă la prevenirea 

bolilor şi în special a marilor flageluri, inclusiv a 
toxicomaniei, favorizând cercetarea cauzelor şi a 
transmiterii lor, precum şi informarea şi educarea în 
domeniul sănătății. Exigenţele în domeniul ocro- 
tirii sănătății sunt o componentă a celorlalte poli- 
tici ale Comunităţii”. 

De la aceste prevederi şi până în prezent, 
prerogativele UE în domeniul sănătății publice au 
evoluat, programele de sănătate comunitară fiind 
principalele instrumente de lucru ale UE în acest 
domeniu. Aceste programe de sănătate fac parte din 
strategiile de acţiune ale UE pe perioade de 5 ani, 
strategii aprobate prin decizii ale Parlamentului 
European şi Consiliului Europei. 

În 16 mai 2000, Comisia pentru Sănătate a UE 
prezenta Consiliului Europei şi Parlamentului Euro- 
pean, concluziile studiilor comparate privind siste- 
mele de sănătate din UE, evidențiind lipsurile aces- 
tora şi propunând o altă abordare a sănătăţii, precum 
şi o creştere a rolului pe care sănătatea trebuie să îl 
ocupe în cadrul preocupărilor UE. Pe baza acestui 
comunicat, s-a luat Decizia nr.1786/ 2002/CE emisă 
de Parlamentul European şi Consiliul Europei pri- 
vind adoptarea primului program de acţiune comu- 
nitară în domeniul sănătății publice pentru perioada 
2003-2008, care să promoveze sănătatea, lupta îm- 
potriva cancerului, SIDA şi a unor boli transmi- 
sibile, a consumului de droguri, protecţia împotriva 
bolilor legate de poluare, precum şi prevenirea bo- 
lilor rare. 

Realizarea obiectivelor asumate prin această stra- 
tegie se va înfăptui, conform programelor, prin urmă- 
toarele acțiuni privind îmbunătăţirea informaţiilor şi 
cunoştinţelor privind sănătatea publică, în vederea 
promovării acesteia şi a sistemelor de securitatea 
sănătății publice, sporirea capacității de reacție rapidă 
şi coordonare față de amenințările la adresa securităţii 
sănătăţii, sporirea eforturilor privind promovarea 
sănătății prin măsuri specifice de reducere şi 
eliminare a riscurilor. 

Acest lucru va fi posibil prin crearea unui sistem 
global de colectare, analiză şi evaluare a informaţiilor 
privind sănătatea publică în statele membre ale UE şi 
prin distribuirea acestor informații la toate nivelele 
societății, atât marelui public, cât şi autorităților şi 
profesioniştilor din sănătate. Accentul se va pune pe 
educarea populaţiei în vederea cunoaşterii factorilor 
cheie ce pot influenţa sănătatea, dintre care cei mai 
importanți sunt modul de viață raportat la situația 
economico socială a societăţii, efectele consumului 
de tutun, alcool, droguri, modul de alimentaţie şi 
stresul. 

Ținând cont de principiul subsidiarității ca bază a 
politicii Uniunii Europene privind sănătatea, este deo- 


sebit de importantă cooperarea activă şi angajamentul 
total al tuturor statelor membre în vederea atingerii 
obiectivelor acestor programe şi strategii. Pentru de- 
rularea acestui program au fost alocate 312 milioane 
de euro pentru perioada 2003-2008 şi au fost invitate 
să participe la el: statele membre ale Asociației 
Europene a Liberului Schimb (AELS), inclusiv 
Bulgaria şi România, statele nemembre din Europa 
Centrală şi Orientală, cu care UE a semnat acorduri 
de colaborare, Cipru, Malta şi Turcia. Este încurajată 
şi colaborarea, în implementarea acestui program, cu 
alte organisme internaţionale cu competenţe în dome- 
niul sănătății publice, cum este OMS. Programul a 
fost evaluat prin două tehnici diferite: pe baza indi- 
catorilor şi rezultatelor programelor şi prin evaluarea 
externă a derulării programelor, realizată ca opinie 
independentă a unor experți. 

Carta Albă a Comisiei Europene, din data de 
23 octombrie 2007, intitulată „Împreună pentru sănă- 
tate: un obiectiv strategic al UE 2008-2013”, nepubli- 
cată în Jurnalul Oficial al Uniunii Europene, abrogă 
Decizia nr. 1786/2002/CE în domeniul sănătății pu- 
blice pentru perioada 2003-2008. Protecția sănătății 
trebuie să fie avută în vedere de toate politicile 
comunitare prin demersul intersectorial indispensabil 
în acest sens. Noutatea strategiei impuse prin Carta 
Albă constă tocmai în impunerea urmăririi asigurării 
sănătății publice prin toate demersurile întreprinse în 
celelalte sectoare de activitate. Astfel se impune 
respectarea a patru principii de bază ale strategiei UE 
privind sănătatea publică: 

- strategiile trebuie să fie fondate pe res- 
pectarea valorilor de bază în materie de 
sănătate şi anume: universalitatea sistemelor 
de sănătate (prin promovarea unor programe 
de sănătate care să se adreseze diferitelor 
categorii de vârstă), accesul la îngrijiri 
medicale de calitate, echitatea şi solida- 
ritatea față de întreaga populație, reducerea 
inechităților în domeniul sănătății (existente 
între statele membre) pe baza prelucrării 
datelor colectate printr-un sistem unic de 
indicatori de sănătate; 

- sănătatea este cel mai preţios bun, 
datorită faptului că productivitatea şi 
prosperitatea economică depind de o 
populație sănătoasă, în acest scop, ponderea 
cheltuielilor în sănătate ar trebui să fie 
orientată spre prevenirea îmbolnăvirilor şi, 
numai după aceea, pe tratarea bolii; 

- sănătate prin toate politicile, politica de 
sănătate nefiind singura politică determi- 
nantă în materie de sănătate, asupra sănătății 
populației având un impact deosebit şi 

dezvoltarea, cercetarea, politica regională, Uniunea Europeană are astfel rol de coordonator 
reglementările privind produsele farma- al politicilor de securitate a sănătății în statele mem- 
ceutice şi cele alimentare, coordonarea bre privind problemele comune ale spaţiului comu- 
regimurilor de securitate socială, regimul nitar în materie de sănătate. Prin rolul central pe care 
fiscal etc. îl conferă siguranței sănătăţii în paleta problemelor 
- Vocea UE în materie de sănătate publică prioritare de rezolvat, politica UE serveşte de model 
trebuie să se facă mai bine auzită la nivel statelor membre în sensul acordării unui loc central ca 


mondial. preocupare şi din partea guvernelor acestora. 


! Primul studiu elaborat în acest sens este cel al Direcției Generale de Studii,” Les Systemes de santé dans l`U.E — etude 
comparativ”, SACO 101 FR, 1999, Luxembourg. 

? Alexandru Athanasiu, Dreptul securității sociale, Editura Actami, 1995, Bucureşti, p.29. 

3 Tratatul de la Maastricht,7 febr. 1992, art.129. 

* Baza legală a Uniunii Europene poate fi accesată pe portalul U.E., la adresa:  http://europa.eu/index ro/ 
documente/legislatiaeuropeana 


PROPUNERI: 

Propunerile vizează respectarea de către România, în calitate de membru al U.E., a 
principiilor de bază ale strategiei UE privind asigurarea securității sănătăţii publice. Pentru 
următorii ani, aceste principii se materializează sub forma a trei obiective strategice care 
definesc acțiunea comunitară privind sănătatea, în anii viitori, în opinia U.E. şi anume: 

- îmbunătăţirea stării de sănătate pentru populația europeană îmbătrânită (ținând cont 
de rata redusă a natalității în Europa şi de creşterea gradului de îmbătrânire a populației), 

- protejarea cetăţenilor în faţa amenințărilor la adresa securităţii sănătăţii (evaluarea 
ştiinţifică a riscurilor, reacţia rapidă în stoparea epidemiilor), 

- Susținerea inovației dinamice în sistemele de sănătate (tehnologizarea modernă a 
sistemelor de sănătate în raport cu progresul tehnologic, pentru o mai bună prevenire şi 
tratare a maladiilor). 

Pentru susţinerea financiară a acestei strategii se ține cont de colaborarea dintre statele 
membre în acest sens. 

